Tatjana Firova

Tatjana Pavlovna Firova (russisk Татьяна Павловна Фирова; født 10. oktober 1982 i Arzamas-16) er en russisk friidrettsutøver som konkurrerer i 400 meter. Under EM i friidrett 2010 i Barcelona tok hun opprinnelig to gull, i 400 meter og 400 meter stafett. Under Sommer-OL 2008 i Beijing representerte hun Russland under Sommer-OL 2008, der hun opprinnelig tok sølv på 4 x 400 meter sammen med Julija Gusjtsjina, Ljudmila Litvinova og Anastasija Kapatsjinskaja. Hun har sølv fra samme øvelse fra Sommer-OL 2004 i Athen. 

I 2016 ble det opplyst at en ny analyse av prøver fra Sommer-OL 2008 resulterte at det ble funnet brudd på dopingreglene av Firova. Hun ble diskvalifisert fra konkurransen og ble sammen med lagkameratene fratatt sølvmedaljene fra 4 × 400 m.

I februar 2019 dømte Den internasjonale voldgiftsretten for sport henne til fire års utestengelse for doping fra 9. juni 2016 og alle hennes resultater fra 20. august 2008 til 31. desember 2012 ble annulert.

Referanser

Eksterne lenker 
 

Personer fra Nizjnij Novgorod oblast
Russiske sprintere
Medaljevinnere under Sommeruniversiaden 2003
Medaljevinnere under Sommer-OL 2004
Deltakere for Russland under Sommer-OL 2004
Friidrettsutøvere under Sommer-OL 2004
Deltakere for Russland under Sommer-OL 2008
Friidrettsutøvere under Sommer-OL 2008
Deltakere for Russland under Sommer-OL 2012
Friidrettsutøvere under Sommer-OL 2012
Dopingsaker i friidrett